laion/Wikipedia-Exotic huggingface dataset:
באה אוסמה

מארי ביאטריס "באה" אוסמה (באנגלית: Mari Beatrice "Bea" Uusma; בעבר אוסמה שיפרט, נולדה ב-20 במרץ 1966), היא סופרת, מאיירת ורופאה שוודית. אוסמה נולדה וגדלה בלידינגו שבמחוז סטוקהולם בשוודיה. בשנת 1999, היא כתבה ואיירה ספר ילדים על האסטרונאוט האמריקאי מייקל קולינס בשם "האיש שהלך לצד הרחוק של הירח: סיפורו של האסטרונאוט של אפולו 11 מייקל קולינס". באמצע שנות ה-90 היא החלה להתעניין במשלחת הכדור הפורח של אנדרה -1897 וניסתה לברר מה קרה לחברי המשלחת. מחקר זה הניב את הספר "המשלחת" (The Expedition), שפורסם באנגלית ב-2013. לאחר שעבדה כמאיירת במשך מספר שנים, אוסמה החלה ללמוד רפואה וכעת היא עובדת כרופאה בסטוקהולם. היא אומרת שהידע הרפואי שלה היה שימושי במחקר שלה עבור "המשלחת". לאוסמה הוענק פרס אוגוסט, פרס ספרותי שוודי, על ספרות עיון עבור "המשלחת" בשנת 2013. היא הייתה נשואה לקומיקאי השוודי הנריק שיפרט בין 1996 ל-2012. יש להם שני ילדים. אוסמה היא אחותה של השחקנית השוודית מרטינה האג . Uusma Schyffert, Bea (2003). The Man Who Went to the Far Side of the Moon: The Story of Apollo 11 Astronaut Michael Collins. Chronicle Books. ISBN 978-0811840071. Uusma, Bea; Broomé, Agnes (2014). The expedition: a love story : solving the mystery of a Polar tragedy. London: Head of Zeus. ISBN 978-1-78185-962-9. Uusma, Bea (2014). The expedition: the forgotten story of a polar tragedy. Head of Zeus. 2002: פרס אמנות הספר השוודי 2002: פרס תחרות אמנות הספר הבינלאומית 2003: הספרים הטובים ביותר של 2003 ספריית בית הספר יומן 2004: בחירת CCCB Choices 2004: איגוד הספריות האמריקאי ספר ילדים ראוי לציון 2004: איגוד הספריות האמריקאי פרס באצ'לדר לספר הוראה 2004: איגוד הספריות האמריקני פרס לספרי עיון 2006: מועמד לבחירת הקוראים הצעירים של לואיזיאנה 2013: פרס אוגוסט מדיה וקבצים בנושא באה אוסמה בוויקישיתוף באה אוסמה, ברשת החברתית אקס (טוויטר) באה אוסמה, ברשת החברתית אינסטגרם
אליפות אסיה בכדורגל נשים 2014

אליפות אסיה בכדורגל נשים 2014 (באנגלית: 2014 AFC Women's Asian Cup) היא המהדורה ה-18 של האליפות אסיה בכדורגל נשים שארגנה קונפדרציית הכדורגל של אסיה. הטורניר נערך בווייטנאם והתקיים מ-14 במאי עד ה-25 במאי 2014. האליפות שימשה כטורניר המוקדמות לגביע העולם לנשים, שנערך שנה לאחר מכן בקנדה. אף על פי שנבחרה כמארחת, לא העפילה וייטנאם באופן אוטומטי לטורניר, אלא נאלצה להשתתף עם יתר הנבחרות במשחקי המוקדמות שהחלו במאי 2013. האליפות נערכה בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו האלופה המכהנת אוסטרליה ויפן. בסיום המשחק, שנערך בהו צ'י מין סיטי מול 10,000 צופים, ניצחה יפן 0-1 וזכתה בטורניר בפעם הראשונה בתולדותיה. בעקבות מיקומן כארבע הראשונות, העפילו יפן, אוסטרליה, סין וקוריאה הדרומית ישירות לגביע העולם כנציגות של אסיה. וייטנאם ותאילנד, שסיימו במקום השלישי בשלב הבתים, נפגשו למשחק על הכרטיס החמישי לטורניר. במשחק זה, ניצחה תאילנד 2–1 והעפילה גם היא לגביע העולם.
לואיס אלוורז

לואיס וולטר אלוורז (באנגלית: Luis Walter Alvarez;‏ 13 ביוני 1911 – 1 בספטמבר 1988) היה פיזיקאי אמריקאי, חתן פרס נובל לפיזיקה לשנת 1968. אלוורז נולד בסן פרנסיסקו, בן לשושלת של רופאים. את לימודיו החל באוניברסיטת שיקגו, עד לקבלת תואר הדוקטור ב-1936. במהלך מלחמת העולם השנייה השתתף בפרויקט מנהטן ואף הוטס כצופה מדעי בגיחה שנשאה את הפצצה שהוטלה על הירושימה. אלוורז ותלמידו לורנס ג'ונסטון תכננו את הנפצים שבהם השתמשו בפצצות האטום בניסוי טריניטי ובנגסאקי. בנוסף לעבודתו בפרויקט עסק במחקר הקשור למכ"ם וטכנולוגיות ניווט. ב-1945 זכה בגביע קוליר (Collier Trophy) מטעם הממשלה האמריקאית על פיתוח ה-GCA ‏ (Ground Controlled Approach system, מערכת ניווט הנשלטת מהקרקע), בעזרתה יכולים טייסים להנחית מטוס בתנאי ראות גרועים. לאחר המלחמה פנה להמצאת הסינכרוטרון, סוג של מאיץ חלקיקים. אלוורז זכה בפרס נובל לפיזיקה בשנת 1968 "על תרומותיו לפיזיקת החלקיקים, ובפרט על גילוי מספר גדול של מצבי תהודה, שנתאפשר בזכות פיתוח טכניקה של תא בועות מימני וניתוח הנתונים". בעזרת הגילוי התאפשר למדענים ללמוד את החלקיקים קצרי-החיים שנוצרו במאיצי חלקיקים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ביחד עם בנו הגאולוג, וולטר, הציע אלוורז בשנת 1980 את התאוריה לפיה התנגשותו של אסטרואיד בכדור הארץ היא שגרמה להיעלמות הדינוזאורים באירוע הכחדת קרטיקון-שלישון, וכן סיפק את ההסבר לכמויות הגדולות של היסוד אירידיום הקשורות ל"גבול K/T": ה"קו" הגאולוגי שמעבר לו אין בנמצא מאובני דינוזאורים. עשר שנים לאחר העלאת התאוריה, התגלו ראיות במכתש ענק בשם "צ'יקשולוב" בחצי האי יוקטן במקסיקו כי במקום פגע אסטרואיד ענק, והפגיעה תוארכה לתקופה בה נכחדו הדינוזאורים. תאוריה זו הייתה מקובלת על חוקרים רבים כסיבה להכחדת הדינוזאורים, אולם בשנים האחרונות התגלו ממצאים המערערים על נכונותה. אלוורז הציע אף פתרון לבעיה שהטרידה את חוקרי רצח קנדי. בסרט הצילום של הרצח, שצילם אברהם זפרודר, רואים את ראשו של קנדי נע באופן אלים לשמאל ולאחור, מיד לאחר שנפגע בכדור שהגיע, על פי ועדת וורן, משמאל ומאחור, כאשר על פי חוקי התנע היה צריך לנוע קדימה ולימין. מחקרו של אלוורז, שכלל הדגמה באמצעות ירי במלון, הראה כי קיים אפקט נוסף שאותו יש לקחת בחשבון, והוא אפקט "הנעת הסילון" לפיו לחץ הדם והמוח המותזים אל מחוץ לחור היציאה שנוצר מיציאת הכדור מהגוף, יוצר אפקט סילון לכיוון ההפוך מזה שממנו בא הכדור, והודף את ראשו של הקורבן לירי אל הכיוון ממנו הגיעה הירייה. לואי ו. אלוורז, "הכחדות כתוצאה מפגיעת מטאוריטים רבי-עוצמה", פי האטום ד-2, יוני 1988. מדיה וקבצים בנושא לואיס אלוורז בוויקישיתוף לואיס אלוורז, באתר פרס נובל (באנגלית) לואיס אלוורז, באתר פרויקט הגנאלוגיה במתמטיקה biography/Luis-Alvarez לואיס אלוורז, באתר אנציקלופדיה בריטניקה (באנגלית) לואיס אלוורז, באתר "Find a Grave" (באנגלית)
נסיך ויילס

נסיך ויילס (באנגלית: Prince of Wales; בוולשית: Tywysog Cymru) הוא תוארו של יורש העצר הבריטי. מקורו של התואר הוא בנסיכות ויילס שהייתה קיימת במאה ה־13. התואר נסיך הוא במקור תואר אצולה בכיר. הוא התייחס במקרה הזה לשליטה של ויילס. התואר ניתן לראשונה לבן מלך אנגלי בשנת 1301, לאחר כיבוש ויילס בידי האנגלים. על פי המסורת המלך אדוארד הראשון הבטיח לאצילי ויילס כי הנסיך הבא של ויילס יהיה יורש העצר של מלכות אנגליה והוא יהיה "יליד ויילס שאינו מדבר מילה אחת באנגלית" (לפי גרסה אחרת "שלא מדבר אף שפה זרה"). כיוון שאשתו כרעה ללדת הביא אותה בחשאי לטירת קרנארבון (Caernarfon) וכאשר נולד בנו אדוארד (הנודע בשם אדוארד קרנארבון ומלך מאוחר יותר כאדוארד השני) הוא הציג אותו בפני האצילים ואמר: "הרי לכם הנסיך שביקשתם". מאז ובניגוד לתוארי אצולה אחרים, התואר אינו עובר בירושה אוטומטית אלא ניתן ליורש עצר זכר על ידי השליט. נשים אינן יכולות להחזיק בו בזכות עצמן (אלא כבנות הזוג של הנסיך מוויילס). נסיך ויילס הנוכחי הוא הנסיך ויליאם, בנו ויורשו של המלך צ'ארלס השלישי. תארים נוספים שלרוב נסיך ויילס מחזיק מתוקף היותו יורש העצר: דוכס קורנוול, דוכס רותסיי. המלך הנוכחי החזיק בתואר בפרק הזמן הארוך ביותר – מ־26 ביולי 1958 ועד 8 בספטמבר 2022 במשך 64 שנים ו־44 ימים. לפניו החזיק הנסיך אלברט אדוארד, בנה של המלכה ויקטוריה ולימים המלך אדוארד השביעי, בתואר למשך התקופה הארוכה ביותר, מהיוולדו ב-8 בדצמבר 1841 ועד מות אמו ב-22 בינואר 1901, במשך 59 שנים ו-45 יום. ב־9 בספטמבר 2022, לאחר היותו של צ'ארלס השלישי למלך, ועוד בטרם הכתרתו העניק את התואר נסיך ויילס לבנו הנסיך ויליאם. בממלכות אחרות קיימים תארים דומים ליורשי העצר, כגון נסיך אסטוריאס בספרד, ובעבר גם דופן צרפת ועוד. נסיכות ויילס – הנסיכות העצמאית שהתקיימה בחסות אנגליה בין 1216–1284 ועד לשנת 1542 כחלק מממלכת אנגליה. רשימה של יורשים לכתר הבריטי מדיה וקבצים בנושא נסיך ויילס בוויקישיתוף אתר האינטרנט הרשמי של נסיך ויילס (באנגלית בריטית) נסיך ויילס, באתר אנציקלופדיה בריטניקה (באנגלית) צ'רלס השלישי הוכרז רשמית כמלך: "מתחייב ללכת בדרכה של אמי", באתר הארץ, 10 בספטמבר 2022 Titles and Heraldry, באתר Prince of Wales המשיך לטעון לתואר עד 1701
אגם צ'ברקול

אגם צ'ברקול (ברוסית: озеро Чебаркуль) הוא אגם במחוז צ'ליאבינסק ברוסיה, על המורדות הדרומיים של רכס הרי האורל. העיירה צ'ברקול שוכנת על הגדה המזרחית של האגם, העיר צ'ליאבינסק, שהיא העיר המרכזית במחוז צ'ליאבינסק, ממוקמת כשבעים קילומטרים מצפון-מזרח לאגם. מקור השם צ'ברקול הוא מהשפה הטורקית ופירושו "אגם יפה וצבעוני". מקורות המים של האגם הם בעיקר מי שלגים שהפשירו מנחלי ההרים באזור. האגם קופא בנובמבר ונשאר קפוא עד אפריל. האגם הוא אחד המקורות של נהר הקולגה (באנגלית: Koelga) אשר זורם לנהרות: אירטיש, טובול, יוואי ונהר האוב אשר בסופו של דבר זורם לאוקיינוס הקרח הצפוני. ישנם מספר איים מיוערים באזור, בין היתר: גרצ'ב, גולץ, הריבטסקי ואיי קורבליק. חצי האי קרוטיק, מרין ונזאריצ'ב נשפכים לתוך האגם. בחופי האגם ניתן למצוא בתי מנוחה וסנטוריומים. אגם צ'ברקול הוא הגדול מבין כמה אגמים באזור, אשר מכונים בשם "אגמי צ'בארקולסקי". בין הדגים שניתן למצוא באגם: טינקה, כמה סוגים שונים של דגי קרפיון, זאב נהרות, ופרקה. ב-15 בפברואר 2013, דייגים מקומיים מצאו חור בקרח שבו שבר גדול מאירוע פגיעת המטאור ברוסיה (2013) שככל הנראה פגע באגם כשהיה קפוא ונפל לתוכו. חור הפגיעה היה בצורת עיגול וברוחב של כ 6 מטרים (20 רגל). משטרת הפדרציה הרוסית חסמה מיד את האזור הזה של האגם וגם אזור נוסף אחר שהיה לכאורה אזור פגוע נוסף מנפילת המטאוריט, אבל למרות החסימה מדענים ואזרחים סקרנים זרמו לאזור כדי לחקור. בימים שלאחר הפגיעה נמצאו שברי סלע שחורים מסביב לחור, שלטענת מדענים מאוניברסיטת אוראל הפדרלית הם שברי מטאוריטים המורכבים מכ-10% ברזל. חודשים לאחר מכן, באוקטובר, צוללנים מצאו שבר מטאוריט גדול על קרקעית האגם והצליחו להוציאו. משקלו של החלק שנמשה מהמים על ידי מאזני ברזל ענקיים, היה כ-570 קילוגרמים לפני שנשבר לרסיסים. חוקרים רוסים הצליחו למשות מאגם צ'ברקול חלק ממטאוריט, שחדר לאטמוספירה תכולת המטאוריט כ-10% ברזל מפה המתארת את מיקום חלקיקי המטאוריט שנמצאו באגם מדיה וקבצים בנושא אגם צ'ברקול בוויקישיתוף Lake Chebarkul "Meteorite fell into Chebarkul lake – Russian governor". The Voice of Russia. 15 בפברואר 2013. אורכב מ-המקור ב-18 בפברואר 2013. נבדק ב-15 בפברואר 2013. {{cite news}}: (עזרה) Englund, Will (15 בפברואר 2013). "Meteorite injures more than 900 in Russian city". Washington Post. נבדק ב-15 בפברואר 2013. {{cite news}}: (עזרה) Chelyabinsk meteor lake to become a must-see "Stay away from meteorites, government tells Russians". Space Daily. Moscow. AFP. 15 בפברואר 2013. נבדק ב-17 בפברואר 2013. {{cite news}}: (עזרה) Kramer, Andrew E.; Barry, Ellen (18 בפברואר 2013). "Russian Scientists Say They Found Meteorite Fragments". New York Times. נבדק ב-18 בפברואר 2013. {{cite web}}: (עזרה) נמשה מאגם חלק ממטאוריט שנחת ברוסיה, באתר ynet, 16 באוקטובר 2013
ראובן תנעמי

ראובן תנעמי הוא מרים משקולות פאראלימפי לשעבר. באליפות ישראל לנכים בהרמת משקולות לשנת 1974 התחרה בקטגוריית 51 ק"ג וזכה במדליית כסף עם לחיצת 77.5 ק"ג. באליפות ישראל לנכים בהרמת משקולות לשנת 1976 התחרה בקטגוריית משקל קל-נוצה וזכה במדליית כסף עם לחיצת 92.5 ק"ג. במשחקי סטוק מנדוויל לשנת 1977 דורג במקום הרביעי במשקל קל-נוצה עם לחיצת 100 ק"ג. בשנת 1991 זכה בסטוק מנדוויל במדליית כסף בקטגוריית 48 ק"ג עם לחיצה של 112.5 ק"ג. במשחקים הפאראלימפיים ברצלונה (1992) התחרה בקטגוריית 52 ק"ג ודורג במקום השביעי עם לחיצת 125 ק"ג. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) אברהם ברונר, שני שיאים ישראליים באליפות הנכים, מעריב, 22 ביולי 1974 שני שיאים ישראלים ובמשקולות באליפות "אילן", דבר, 24 ביולי 1974 שיא עולמי ושווה שיא באליפות הנכים במשקולות, מעריב, 26 בפברואר 1976 דוד וגה זכה בארד בטניס שולחן באולימפיאדת הנכים, דבר, 27 ביולי 1977 אברהם תשובה, הפעם שוגרו למשחקי הנכים מחוסרי נסיון בין-לאומי, מעריב, 7 באוגוסט 1977 אברהם תשובה, שיא עולמי לעמוס גינוסר, חדשות, 24 ביולי 1991
ג'רג' אלקאן

ג'רג' אלקאן (בהונגרית: Elkán György;‏ בודפשט, 10 במרץ 1934 – 29 בדצמבר 2011) היה דוקטור לרפואה יהודי-הונגרי רופא ילדים. הוא היה הרופא שהקים, פיתח, עקב ופיקח במשך עשרות שנים אחר מערכות הבריאות של בתי היתומים ופנימיות של ילדים בהונגריה ובמיוחד בבודפשט. ג'רג' אלקאן נולד במשפחה יהודית. הוא עבר את השואה כילד ולאחר מכן בנוסף ללימודיו באוניברסיטה עסק גם בעבודה חברתית. הוא עבד במחלקה להגנת הילד של ה-BRFK (של מועצת העיר בודפשט), ולאחר מכן במועצה הלאומית להגנת הילד והנוער. במסגרת ביצוע המשימות הללו הכיר את כל הפנימיות (מוסדות המגורים ולימודים) של ילדים בהונגריה. הוא ביצע הערכה של שירותי הבריאות של מוסדות אלה ובחן את צורכיהם למען טיפול מיטבי בילדים. בשנת 1958, לאחר שסיים את לימודיו באוניברסיטה התמחה בקליניקה לילדים של אוניברסיטת זמלווייס (SOTE) ובתום ההתמחות עבד בה 16 שנים שבמהלכן השיג את התארים כרופא מומחה גם ברפואת תינוקות וילדים וגם בפסיכיאטריית ילדים. משנת 1974 היה הרופא הראשי והמנהל של מחלקת בית הילדים של בית החולים היים פאל במשך 30 שנה, משימתו הייתה לארגן את שירותי הבריאות בבתי הילדים (יתומים) ובפנימיות ילדים של בודפשט. הוא מילא תפקיד מרכזי בהקמת המסגרות הארגוניות המתאימות. כרופא שמר על קשר הדוק, כמעט יומיומי, עם ראש כל מוסד כזה. הוא כתב גם כמה ספרים. אלקאן הובא למנוחות בבית הקברות היהודי ברחוב קוזמה. לזכרו נכתב: רצית להיות אופטימיסט שלא מתייאש, משתתף מתחשב בדיון על אירועים ותופעות חברתיות המשפיעות על רווחת הילדים. לא שאלנו אותך אם הבאת איתך את ההומניזם העמוק שלך ואת השקפת החיים השלווה שלך מילדותך, שנפלה בעידן האפל והבלתי אנושי ביותר בהיסטוריה. רבים מאיתנו חושבים כך. ייתכן ששורשי גישתך האינטגרטיבית להגנה על ילדים הגיעו מחוויות הילדות שלך ולא רק מההכנה האקדמית שלך. עיטור צלב ההצטיינות ההונגרי בגין זכויותיו והישגיו תמונתו הוצב הבגלריית הפנים להגנת הילדים, המתוחזקת ומטופחת על ידי העיר בודפשט. בשנת 1973 כתב שיר לזכרו המשורר אוטו אורבן (Begfázás) בספר שירה "קטי-פטיקה" על ילדה בשם קַטִי. ,ilyen por meg olyan por... maga Elkán György doktor aki mint egy nyájas sátán ...kopogtat a Kati hátán ...אבקה כזו ואבקה כזו ד"ר אלקן בעצמו, שטן נעים שכמותו בחיש על גב הילדה מקיש... הודעה על מותו ומאמר הנצחה לזכרו ג'רג' אלקאן ביוגרפיה אחד מספריו: "על מתבגרים" "Gyászjelentés". Népszabadság. 2012-01-05. p. 16. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'רג' אלקאן".
גלריית דגלי ניו זילנד

דגלי ניו זילנד: מדיה וקבצים בנושא גלריית דגלי ניו זילנד בוויקישיתוף
נמל התעופה הבין-לאומי של אנטוורפן

נמל התעופה הבין-לאומי של אנטוורפן (IATA:‏ ANR,‏ ICAO:‏ EBAW), הידוע גם בשם נמל התעופה של אנטוורפן, הוא נמל תעופה בין-לאומי קטן הממוקם כ-5.4 ק"מ (3.3 מיילים) דרומית לאנטוורפן, בלגיה. נמל התעופה משמש לכמה טיסות סדירות וצ'רטר, אך גם תעופה עסקית ותעופה כללית, ושירת 239,517 נוסעים בשנת 2022. נמל התעופה מורכב מטרמינל נוסעים אחד קטן עם מתקנים בסיסיים הכוללים עמדות שירות, בר/בית קפה קטן במסדרון הכניסה ובשער, ובר/מסעדה עם מרפסת. רחבת החניה כוללת עשרה מקומות חניה למטוסי נוסעים קטנים יותר כמו הפוקר 50. מכיוון שאין גשרי עלייה למטוס, נעשה שימוש בהליכה למטוס. בשל אורך המסלול הקצר שלו שהוא באורך של קצת יותר מ 1,500 מטרים (4,900 רגל) בלבד, לא ניתן להפעיל מטוסים גדולים יותר מהבואינג 757 בנמל התעופה. אוטובוסים 51, 52 ו-53 מחברים את נמל התעופה עם תחנת הרכבת אנטוורפן-ברכם המפעילה רכבות מקומיות, בין-עירוניות ובין-לאומיות . אוטובוסים אלה מופעלים על ידי דן ליז'ן. נמל התעופה הוא ביתם של מספר בתי ספר לטיסה, סדנאות תחזוקה ותיקון מטוסים, מפעילי מטוסי מנהלים, למספר האנגרים למטוסים פרטיים, ולמוזיאון סטמפ אן ורטונגן . ב-8 בספטמבר 2022, מטוס מנהלים מסוג Cessna Citation שהופעל על ידי GlobeAir חרג ממסלול 11 בזמן נחיתה באנטוורפן. אף אחד על הסיפון, כולל התקליטן ההולנדי אפרוג'ק, לא נפגע, ולפי הדיווחים לא נגרם נזק למטוס. נכון לספטמבר 2022, האירוע נמצא בחקירה. אתר האינטרנט הרשמי של נמל התעופה הבין-לאומי של אנטוורפן מדיה וקבצים בנושא נמל התעופה הבין-לאומי של אנטוורפן בוויקישיתוף "The recent statistics". נבדק ב-10 באוגוסט 2023. {{cite web}}: (עזרה) "DJ Afrojack Cessna. Citation Overruns Antwerp Airport Runway". Aviation Source. 9 בספטמבר 2022. נבדק ב-2022-09-11. {{cite web}}: (עזרה)
סוס מאסה

סוּס מָאסַה (בערבית: سوس ماسة; בברברית: ⵙⵓⵙ ⵎⴰⵙⵙⴰ; בצרפתית: Souss-Massa) הוא אחד משנים עשר המחוזות של מרוקו. האזור משתרע על שטח של 51,642 קמ"ר ואוכלוסייתו מנתה 2,676,847 נפש נכון למפקד האוכלוסין של מרוקו ב-2014. בירת האזור היא אגאדיר. מחוז סוס מאסה גובל באזורי מרקש-סאפי מצפון, דרעה-תפילאלט (אנ') מצפון-מזרח, וגואלמים-עוואד נוּן (אנ') מדרום-מערב. בדרום מזרח נמצא מחוז טינדוף באלג'יריה. המחוז פונה לאוקיינוס האטלנטי בצדו המערבי: חלק גדול מהחוף מוגן על ידי הפארק הלאומי סוס-מאסה (אנ'). חלקו הפנימי של המחוז נשלט על ידי רכס הרי האנטי-אטלס (אנ'), בעוד נהר סוס עובר על פני חלקו הצפוני של המחוז, בעמק שבין האנטי-אטלס לאטלס הגבוה (אנ'). הבירה אגאדיר ממוקמת בשפך הסוס לאוקיינוס. הפארק הלאומי טוּבְּקָל (אנ') משתרע בפינה הצפון־מזרחית של המחוז. בפארק ממוקמת הפסגה הגבוהה ביותר במרוקו ובצפון אפריקה, הר טובקאל. מחוז סוס-מאסה הוקם בספטמבר 2015 על ידי מיזוג מחוז טאטה (אנ'), לשעבר חלק מאזור גואלמים-אס-סמרה (אנ'), עם חמישה מחוזות של מחוז סו-מסה-דרעה (אנ') לשעבר[3]. המחוז מחולק לשישה מחוזות משנה: פרפקטורת אגאדיר אידה-או-טאנן (צר') פרובינציית צ'טוקה אייט בהא (אנ') פרפקטורת אינֵזְגָאן ואַיְיט מֵלוּל (אנ') פרובינציית טארודאנט (אנ') פרובינציית טאטא (אנ') פרובינציית טיזניט (אנ') הפעילות הכלכלית המרכזית במחוז היא חקלאות באגני הנהרות סוס ומָאסה (אנ') הממוקמים בחלק הצפון-מערבי של המחוז. באותו אזור מתרכזות גם תעשיות הקשורות לעיבוד מוצרי חקלאות ופירות ים. אגאדיר הוא נמל דיג ותיירות חשוב. טיזנית ידועה בעבודות הכסף המסורתיות שלה. הכביש המהיר A7 מחבר את אגאדיר עם מרקש וקזבלנקה. הכביש הראשי מצפון לדרום דרך האזור הוא ה-N1, בעוד שה-N10 עובר ממזרח למערב בעמק נהר סוס, ומחבר את אגאדיר ל-טארודאנט ול-ורזאזאת. אגאדיר היא עיר נמל מרכזית במרוקו ויש בה גם שדה תעופה בינלאומי. מדיה וקבצים בנושא סוס מאסה בוויקישיתוף אתר האינטרנט הרשמי של סוס מאסה (בצרפתית) סוס מאסה, ברשת החברתית פייסבוק שאר אחד עשר המחוזות הם: 1.טנג'יר-תֶטוּוַואן-אל חוסֵאימָה; 2. ל'אוריינטל; 3. פאס-מקנס; 4. רבאט-סָאלֶה-קֶנִיטְרַה; 5. בֶּנִי מֶלָאל חֶנִיפְרַא; 6. קזבלנקה-סֶטָאט; 7. מארקש-אָספי; 8. דָרְעַה-טאפילָאלְט; 9. גוּאֶלִמִים-עוּוֶאד-נוּן; 10. לָ'אַיוּן-סָקִיַיה-אל חמרה; 11. דָאחְלַה-עוּוֶאד אֶד-דאהאב. קיימת אבחנה בלועזית בין פרובינציה לפרפקטורה: ארבע ממחוזות המשנה הם פרובינציות ושתיים הן פרפקטורות. Regions of Morocco, Administrative Divisions of Countries ("Statoids") Population légale des régions, provinces, préfectures, municipalités, arrondissements et communes du royaume d'après les résultats du RGPH 2014 (16 régions), Royaume Du Maroc - Haut-Commissariat Au Plan, 2014 List de Regions, Bulletin Officiel No. 6340 by WayBack Machine L'Agriculture, Région Souss Massa Une Richesse Humaine Au Service Des Ressources De La Terre, Région Souss Massa Une Infrastracture Moderne & Un Savoir Faire Confirmé., Région Souss Massa L’artisanat, Région Souss Massa
המרכז למוזיקה מן המזרח

המרכז למוזיקה מן המזרח הוא בית ספר גבוה למוזיקה, קונסרבטוריון ומכללה אקדמית הממוקם בשכונת נחלאות שבירושלים. המרכז למוזיקה מן המזרח הוקם בשכונת מוסררה בשנת 1996 על ידי יהורם גאון וד"ר אבי שושני. המרכז מתמקד במוזיקה מזרחית, ונלמדת בו בין השאר סגנונות שירה מזרחיים, והנגינה בעוד, סאז, קאנון, סנטור, סיטאר וכו'. בינואר 2021 המרכז הפך למקום הראשון בארץ במעניק נקודות זכות אקדמיות עבור קורסים תאורטיים בתחום המוזיקה הקלאסית של תרבויות המזרח. המחזור השנתי של בית הספר עמד בשנת 2022 על 2,338,407 ש"ח ועבדו בו כ-22 איש. בספטמבר 2022 עבר הסניף למשכן הקבע שלו סמוך לבית העם ברחוב בצלאל. המרכז מהווה חלק מקמפוס ירושלים לאמנויות שהקימה עיריית ירושלים במטרה לעודד שיתופי פעולה בין המוסדות הפועלים בו והפיכתו למרכז ארצי ללימודי אמנויות הבמה והקולנוע. הקמפוס כולל גם את בית הספר סם שפיגל לקולנוע וטלוויזיה, בית הספר לתיאטרון חזותי וסטודיו למשחק ניסן נתיב. אתר האינטרנט הרשמי של המרכז למוזיקה מן המזרח המרכז למוזיקה מן המזרח, ברשת החברתית פייסבוק המרכז למוזיקה מן המזרח, באתר "גיידסטאר ישראל" יורי ילון, לראשונה בישראל: תואר ראשון במוזיקה מזרחית קלאסית, באתר ישראל היום, 1 בינואר 2021
נמל התעופה איינדהובן

נמל התעופה איינדהובן (באנגלית: Eindhoven Airport;‏ IATA:‏ EIN,‏ ICAO:‏ EHEH) הוא נמל תעופה בין-לאומי הממוקם 7.6 קילומטרים (4.7 מיל) מערבית לאיינדהובן, הולנד. מבחינת מספר הנוסעים שעברו בו, זהו נמל התעופה השני בגודלו בהולנד, עם 6.2 מיליון נוסעים בשנת 2018 (הרבה פחות מסכיפהול, ששירת יותר מ-70 מיליון נוסעים). נמל התעופה משמש תנועה אזרחית וצבאית כאחד. נמל התעופה של איינדהובן ממוקם ממש ליד הכביש המהיר A2. נמל התעופה משורת גם על ידי מספר שירותי אוטובוסים: קו בראבו 400 הוא קו שירות אוטובוס הסעות המחבר את נמל התעופה לתחנת הרכבת המרכזית של איינדהובן. קו בראבו 401 הוא קו תחבורה מהיר של אוטובוס המחבר את נמל התעופה למרכז העיר איינדהובן ולתחנת הרכבת המרכזית של איינדהובן . קו בראבו 20 הוא שירות אוטובוס אזורי המחבר את נמל התעופה לתחנת הרכבת בסט, בסט, ולדהובן וקמפוס ההיי-טק איינדהובן . אוטובוס KLM מחבר את נמל התעופה איינדהובן לנמל נמל התעופה סכיפהול עבור נוסעי KLM. פליקסבוס מחבר את נמל התעופה לפריז, בריסל, אנטוורפן ואמסטרדם. AmsEindShuttle מחבר את נמל התעופה למרכז העיר אמסטרדם. אתר האינטרנט הרשמי של נמל התעופה איינדהובן (באנגלית) אתר האינטרנט הרשמי של נמל התעופה איינדהובן (בהולנדית) אתר האינטרנט הרשמי של נמל התעופה איינדהובן מדיה וקבצים בנושא נמל התעופה איינדהובן בוויקישיתוף "Schiphol Transport and Traffic statistics". Schiphol Group. 13 ביוני 2014. אורכב מ-המקור ב-28 בנובמבר 2016. נבדק ב-13 ביוני 2014. {{cite web}}: (עזרה) "Eindhoven Airport verwerkt meer passagiers | NU - Het laatste nieuws het eerst op NU.nl". www.nu.nl. 2017-12-20. נבדק ב-2018-10-16. Timetable of line 400 from Eindhoven Airport to Eindhoven Station NS – OVEindhoven.nl "KLM Bus". bus.klm.nl (בהולנדית). נבדק ב-2023-05-14. "Binnenkort reis je tussen Eindhoven Airport en diverse steden met Flixbus". eindhovenairport.nl (בהולנדית). נבדק ב-2023-05-14. "FlixBus: dagelijks busvervoer tussen Eindhoven Airport en diverse steden". TravelPro.nl (בהולנדית). Travelpro. נבדק ב-16 ביוני 2023. {{cite web}}: (עזרה) "Studio040 - Busdienst gaat rijden tussen Eindhoven Airport en Amsterdam". studio040.nl (בהולנדית). נבדק ב-2023-06-20. "Nieuwe verbinding tussen Eindhoven Airport en Amsterdam!". amsterdamsdagblad.nl (בהולנדית). 2023-06-20. נבדק ב-2023-06-20.
מרחב העמקים

מרחב העמקים הוא אחד משלושת המרחבים במחוז צפון של משטרת ישראל. מרחב העמקים חולש על כל אזור עמק בית שאן, עמק יזרעאל, ועד והשטחים המזרחיים העוטפים את הכרמל. שם המרחב, "העמקים", נקבע ע"ש המרחב שבו הוא פועל — עמק בית שאן ועמק יזרעאל. מטה המרחב שוכן בנוף הגליל. מפקד המרחב הנוכחי הוא תנ"צ אבי דניאלי. מרחב העמקים מאגד 6 תחנות משטרה: מרחבים ותחנות במחוז צפון | המרחבים והתחנות השונים של מחוז צפון, כתובות, מספרי טלפון רלוונטיים ורקע היסטורי, באתר משטרת ישראל אלון חכמון, ‏היום נערך טקס החלפת מפקד מרחב העמקים במחוז הצפוני במשטרה, באתר מעריב אונליין, 31 במאי 2023
חמון איבריקו

חמון איבריקו (בספרדית: Jamón ibérico; בפורטוגזית: Presunto ibérico; באופן מילולי: "שינקן איברי") הוא מגוון של חמון או פרסונטו, סוג של ירך בשר חזיר מבושלת המיוצר בספרד ובפורטוגל. על פי חוקי ה-Denominación de origen של ספרד והתקנות העדכניות בנושא חמון, החמון איבריקו היבש חייב להיות עשוי מחזירים שחורים איבריים מגזע טהור או מחזירים מוכלאים לפחות 50% שחור איברי מעורב רק עם חזירי Duroc, אותה הגבלה כמו נדרש לשמור על ערך איבריקו רשמי על כל מוצר בשר חזיר ספרדי. לחמון איבריקו, במיוחד זה שמתוייג de bellota, יש מרקם חלק, טעם עשיר ומלוח ושיוש רגיל. תכולת השומן גבוהה יחסית לחמון סראנו. החזיר האיברי השחור חי בעיקר באזורי המרכז והדרום-מערבי של חצי האי האיברי, הכולל גם את פורטוגל וגם את ספרד. בספרד, החזיר האיברי השחור נמצא בדרך כלל במחוזות Huelva, Córdoba, Cáceres, Badajoz, Salamanca, Ciudad Real, and Seville. בפורטוגל, באזורים המרכזיים והדרומיים יש שפע של גזע זה, עם עדיפות לאזור אלנטז'ו. בפורטוגל, החזיר האיברי השחור מכונה בדרך כלל porco preto ibérico או porco alentejano. החזיר האיברי השחור מושרש בתרבות ובמסורת הפורטוגזית המקומית, עם פסטיבלים שנתיים לכבודם, כגון Feira do Porco Preto, פסטיבל שנתי באזור Ourique. מיד לאחר הגמילה, מפטמים את החיזרונים על שעורה ותירס למשך מספר שבועות. לאחר מכן נותנים לחזירים להסתובב במרעה ובמטעי אלונים הידועים בשם דהסה כדי להאכילם באופן טבעי מדשא, עשבים, בלוטים, ערמונים ושורשים, עד שמתקרב מועד השחיטה. בשלב זה, הדיאטה עשויה להיות מוגבלת בהחלט לערמונים או בלוטים עבור החמון איבריקו האיכותי ביותר, או אולי שילוב של בלוטים והזנה מסחרית לאיכויות פחותות. הירכיים מהחזירים השחוטים מומלחים ומונחים לייבוש למשך שבועיים, לאחר מכן נשטפים ומונחים לייבוש עוד ארבעה עד שישה שבועות. תהליך ההבשלה והיישון נמשך לפחות 12 חודשים, אך חלק מהיצרנים מיישנים את המוצרים שלהם עד 48 חודשים. במהלך תהליך היישון מייבשים את הבשר במלח, שעוזר למנוע הצטברות של אורגניזמים מזיקים, ולאחר מכן הנתחים נתלים כדי להיחשף לפגעי מזג האוויר שיוצרים שכבה חיצונית של עובש שעוזר להגן על הבשר בפנים. בדרך כלל, חמון נמכר או פרוס וארוז בוואקום או כרגל שלמה. חמון ארוז בוואקום עשוי להחזיק עד 100 ימים בטמפרטורת החדר מכיוון שהאריזה אוטמת חמצן ומאטה את תהליך ההזדקנות. רגל שלמה לא מחזיקה מעמד כל כך הרבה זמן, אך אם החמון נחתך באופן קבוע ומכוסה בניילון נצמד או בד גבינה, גם רגל שנפתחה עשויה להימשך שלושה חודשים. הקפאה אינה מומלצת, מכיוון שהיא פוגעת בסיבים בחמון ומשנה טעמים. מעדן חמון (מזון) פרושוטו המטבח הספרדי המטבח הפורטוגזי Barrenechea, Teresa. The Cuisines of Spain. Ten Speed Press, 2005. ISBN 1-58008-515-6. מדיה וקבצים בנושא חמון איבריקו בוויקישיתוף "How Long Does Iberico Ham Last & Should You Freeze Iberico Ham?". IbericoJamon (באנגלית אמריקאית). 2018-11-22. נבדק ב-2018-12-07. "How To Store & Preserve Jamon Iberico | Easy Read". Iberico Club | Jamon Iberico, Spanish Cheeses, Tapas & More. 2019-03-19. נבדק ב-2019-10-11.